København skal tiltrække flere turister, for de medbringer penge og skaber arbejdspladser. Men det er en stor udfordring at lokke folk til storbyen, når serviceniveauet halter.

Undersøgelser har de senere år vist, at udenlandske turister savner smil og højere serviceniveau, når de besøger den danske hovedstad.

Læs også : Smilende buschauffør giver glade kunder

Derfor er organisationerne Wonderful Copenhagen, Horesta, RUC, CPHBusiness og 3F gået sammen om at finde ideer og konkrete løsninger, der kan gøre Københavnerne mere serviceorinterede og smilende.

Vi skal levere mere end forventet

For at få glade gæster og turister, skal man gøre noget ekstra og skabe nogle gode oplevelser Marianne Krag, uddannelseschef i Horesta

Tirsdag præsenterede de tre organisationer så deres plan for, hvordan de vil give hovedstadens serviceniveau et løft.

- Det er simpelt, men vi kan blive meget bedre. Vi leverer, hvad der forventes, men for at få glade gæster og turister, skal man gøre noget ekstra og skabe nogle gode oplevelser, siger uddannelseschef i Horesta, Marianne Krag.

Det er tanken, at københavnerne skal gøres bevidste om vigtigheden af at være gode værter og smile til gæsterne. Derfor uddelte de tre organisationer i dag chokolade ud til byboerne for at gøre opmærksom på kampagnen.

Læs også : Bedre mobildækning styrker turismen i hovedstadens yderområder

Alle har et ansvar

I følge Marianne Krag har alle byens borgere et ansvar for, at gæster og turister føler sig godt tilpas i København:

- Som borgere er vi med til at markedsføre os som destination, og hvis vi er venlige og rare, bliver det et bedre sted for alle, for man bliver selv glad af at gøre andre glade, siger hun.